b"\n_START_ARTICLE_\nMikel San Jos\xc3\xa9 Dom\xc3\xadnguez\n_START_SECTION_\nCarrera esportiva\n_START_PARAGRAPH_\nEl central es va formar a l'Athletic juvenil, per\xc3\xb2 se'n va anar de Lezama abans d'ascendir al primer equip, fitxat pel Liverpool, on va jugar en l'equip B._NEWLINE_Despr\xc3\xa9s de tornar d'Anglaterra, va debutar amb l'Athletic el 2009 en un partit contra l'\xc3\x80ustria de Viena. Des de llavors, sense ser un jugador indiscutible, ha estat un habitual de les alineacions bilba\xc3\xafnes: va jugar 25, 31, 24, 34 i 25 partits de lliga en cadascuna de les cinc temporades al primer equip._NEWLINE_El juny de 2011 form\xc3\xa0 part de la selecci\xc3\xb3 espanyola de futbol Sub-21 que va guanyar el Campionat d'Europa de futbol sub-21 de 2011, celebrat a Dinamarca._NEWLINE_El maig de 2014 va renovar el seu contracte amb l'Athletic Club fins al 2018, amb una cl\xc3\xa0usula de rescissi\xc3\xb3 de 35 milions d'euros."